origenes.contra-celsum 6.5
Τὸ δ᾿ „ ἐξαίφνης οἷον ἀπὸ πυρὸς πηδήσαντος “ ἐξάπτεσθαι „ φῶς ἐν τῇ ψυχῇ “ πρότερος οἶδεν ὁ λόγος , εἰπὼν ἐν τῷ προφήτῃ · „ φωτίσατε ἑαυτοῖς φῶς γνώσεως . “ καὶ Ἰωάννης δὲ ὕστερον ἐκείνου γενόμενος λέγει ὅτι „ ὃ γέγονεν “ ἐν τῷ λόγῳ „ ζωὴ “ ἦν , „ καὶ ἡ ζωὴ ἦν τὸ φῶς τῶν ἀνθρώπων , “ ὅπερ „ φῶς ἀληθινὸν “ „ φωτίζει πάντα ἄνθρωπον , ἐρχόμενον εἰς τὸν “ ἀληθινὸν καὶ νοητὸν „ κόσμον , “ καὶ ποιεῖ αὐτὸν „ φῶς τοῦ κόσμου . “ „ ἔλαμψε “ γὰρ τοῦτο τὸ φῶς „ ἐν ταῖς καρδίαις ἡμῶν πρὸς φωτισμὸν τοῦ εὐαγγελίου τῆς δόξης τοῦ θεοῦ ἐν προσώπῳ Χριστοῦ . “ διό φησιν ἀρχαιότατος προφήτης πρὸ πολλῶν γενεῶν τῆς Κύρου βασιλείας προφητεύσας ( ὑπὲρ τὰς τεσσαρεσκαίδεκα γὰρ γενεὰς πρεσβύτερος αὐτοῦ ἦν ) τό · „ κύριος φωτισμός μου καὶ σωτήρ μου , τίνα φοβηθήσομαι ; “ καί · „ λύχνος τοῖς ποσί μου ὁ νόμος σου , καὶ φῶς ταῖς τρίβοις μου , “ καί · „ ἐσημειώθη ἐφ᾿ ἡμᾶς τὸ φῶς τοῦ προσώπου σου , κύριε , “ καί · „ ἐν τῷ φωτί σου ὀψόμεθα φῶς . “ καὶ ἐπὶ τὸ φῶς τοῦτο προτρέπων ἡμᾶς ὁ ἐν τῷ Ἡσαΐᾳ λόγος φησί · „ φωτίζου , φωτίζου Ἱερουσαλήμ · ἥκει γάρ σου τὸ φῶς , καὶ ἡ δόξα κυρίου ἐπὶ σὲ ἀνέτειλεν . “ ὁ δ᾿ αὐτὸς οὗτος προφητεύων περὶ τῆς τοῦ Ἰησοῦ ἐπιδημίας , ἀφιστάντος τῆς ἀπὸ τῶν εἰδώλων καὶ ἀγαλμάτων καὶ δαιμόνων θεραπείας , φησὶν ὅτι „ καθημένοις ἐν χώρᾳ καὶ σκιᾷ θανάτου φῶς ἀνέτειλεν αὐτοῖς , “ καὶ πάλιν · „ λαὸς ὁ καθήμενος ἐν σκότει φῶς εἶδε μέγα . “ ὅρα οὖν τὴν διαφορὰν τοῦ καλῶς λελεγμένου ὑπὸ τοῦ Πλάτωνος περὶ τοῦ πρώτου ἀγαθοῦ καὶ τῶν εἰρημένων ἐν τοῖς προφήταις περὶ τοῦ φωτὸς τῶν μακαρίων · καὶ ὅρα ὅτι ἡ μὲν ἐν Πλάτωνι περὶ τούτου ἀλήθεια οὐδὲν ὡς πρὸς εἰλικρινῆ εὐσέβειαν ὤνησε τοὺς ἐντυγχάνοντας ἀλλ᾿ οὐδ᾿ αὐτὸν τὸν τοιαῦτα περὶ τοῦ πρώτου ἀγαθοῦ φιλοσοφήσαντα , ἡ δὲ τῶν θείων γραμμάτων εὐτελὴς λέξις ἐνθουσιᾶν πεποίηκε τοὺς γνησίως ἐντυγχάνοντας αὐτῇ · παρ᾿ οἷς τρέφεται τοῦτο τὸ φῶς τῷ ἔν τινι παραβολῇ εἰρημένῳ ἐλαίῳ , τηροῦντι τῶν δᾴδων τὸ φῶς ἐν ταῖς φρονίμοις πέντε παρθένοις .
Lemmas: ὁ δέ „ ἐξαίφνης οἷος ἀπό πῦρ πηδάω “ ἐξάπτω „ φάος ἐν ὁ ψυχή “ πρότερος οἶδα ὁ λόγος , λέγω ἐν ὁ προφήτης · „ φωτίζω ἑαυτοῦ φάος γνῶσις . “ καί Ἰωάννης δέ ὕστερον ἐκεῖνος γίγνομαι λέγω ὅτι „ ὅς γίγνομαι “ ἐν ὁ λόγος „ ζωή “ εἰμί , „ καί ὁ ζωή εἰμί ὁ φάος ὁ ἄνθρωπος , “ ὅς „ φάος ἀληθινός “ „ φωτίζω πᾶς ἄνθρωπος , ἔρχομαι εἰς ὁ “ ἀληθινός καί νοητός „ κόσμος , “ καί ποιέω αὐτός „ φάος ὁ κόσμος . “ „ λάμπω “ γάρ οὗτος ὁ φάος „ ἐν ὁ καρδία ἐγώ πρός φωτισμός ὁ εὐαγγέλιον ὁ δόξα ὁ θεός ἐν πρόσωπον Χριστός . “ διό φημί ἀρχαῖος προφήτης πρό πολύς γενεά ὁ Κῦρος βασιλεία προφητεύω ( ὑπέρ ὁ τεσσαρεσκαίδεκα γάρ γενεά πρέσβυς αὐτός εἰμί ) ὁ · „ κύριος φωτισμός ἐγώ καί σωτήρ ἐγώ , τίς φοβέω ; “ καί · „ λύχνος ὁ πούς ἐγώ ὁ νόμος σύ , καί φάος ὁ τρίβος ἐγώ , “ καί · „ σημειόω ἐπί ἐγώ ὁ φάος ὁ πρόσωπον σύ , κύριος , “ καί · „ ἐν ὁ φώς σύ ὁράω φάος . “ καί ἐπί ὁ φάος οὗτος προτρέπω ἐγώ ὁ ἐν ὁ Ἠσαΐας λόγος φημί · „ φωτίζω , φωτίζω Ἱεροσόλυμα · ἥκω γάρ σύ ὁ φάος , καί ὁ δόξα κύριος ἐπί σύ ἀνατέλλω . “ ὁ δέ αὐτός οὗτος προφητεύω περί ὁ ὁ Ἰησοῦς ἐπιδημία , ἀφίστημι ὁ ἀπό ὁ εἴδωλον καί ἄγαλμα καί δαίμων θεραπεία , φημί ὅτι „ κάθημαι ἐν χώρα καί σκιά θάνατος φάος ἀνατέλλω αὐτός , “ καί πάλιν · „ λαός ὁ κάθημαι ἐν σκότος φάος ὁράω μέγας . “ ὁράω οὖν ὁ διαφορά ὁ καλός λέγω ὑπό ὁ Πλάτων περί ὁ πρῶτος ἀγαθός καί ὁ λέγω ἐν ὁ προφήτης περί ὁ φώς ὁ μακάριος · καί ὁράω ὅτι ὁ μέν ἐν Πλάτων περί οὗτος ἀλήθεια οὐδείς ὡς πρός εἰλικρινής εὐσέβεια ὀνίνημι ὁ ἐντυγχάνω ἀλλά οὐδέ αὐτός ὁ τοιοῦτος περί ὁ πρῶτος ἀγαθός φιλοσοφέω , ὁ δέ ὁ θεῖος γράμμα εὐτελής λέξις ἐνθουσιάω ποιέω ὁ γνήσιος ἐντυγχάνω αὐτός · παρά ὅς τρέφω οὗτος ὁ φάος ὁ ἐν τις παραβολή λέγω ἔλαιον , τηρέω ὁ δαίς ὁ φάος ἐν ὁ φρόνιμος πέντε παρθένος .